CELEX: 62014CN0394
Language: hr
Date: 2014-08-18 00:00:00
Title: Predmet C-394/14: Zahtjev za prethodnu odluku koji je 18. kolovoza 2014. uputio Amtsgericht Rüsselsheim (Njemačka) – Sandy Siewert i dr. protiv Condor Flugdienst GmbH

20.10.2014   
            
            
               HR
            
            
               Službeni list Europske unije
            
            
               C 372/11
            
         Zahtjev za prethodnu odluku koji je 18. kolovoza 2014. uputio Amtsgericht Rüsselsheim (Njemačka) – Sandy Siewert i dr. protiv Condor Flugdienst GmbH
   (Predmet C-394/14)
   2014/C 372/14
   Jezik postupka: njemački
   
      Sud koji je uputio zahtjev
   
   Amtsgericht Rüsselsheim
   
      Stranke glavnog postupka
   
   
      Tužitelji: Sandy Siewert, Emma Siewert, Nele Siewert
   
      Tuženik: Condor Flugdienst GmbH
   
      Prethodna pitanja
   
   
               1.
            
            
               Mora li se izvanredna okolnost u smislu članka 5. stavka 3. Uredbe (EZ) br. 261/2004 (1) izravno odnositi na rezervirani let?
            
         
               2.
            
            
               U slučaju da su izvanredne okolnosti koje nastupe tijekom ranijih letova relevantne za kasniji let: moraju li se razumne mjere koje treba poduzeti stvarni zračni prijevoznik u skladu s člankom 5. stavkom 3. Uredbe odnositi samo na sprečavanje izvanredne okolnosti ili i na izbjegavanje duljeg kašnjenja?
            
         
               3.
            
            
               Treba li intervencije trećih osoba koje djeluju na vlastitu odgovornost i kojima je povjereno izvršavanje zadaća koje spadaju pod djelatnost zračnog prijevoznika smatrati izvanrednim okolnostima u smislu članka 5. stavka 3. Uredbe?
            
         
               4.
            
            
               U slučaju potvrdnog odgovora na pitanje 3: je li pri ocjeni bitno tko je (zrakoplovna kompanija, operator zračne luke itd.) trećoj osobi dao nalog?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 (Tekst značajan za EGP) (SL L 46, str. 1.) (SL, posebno izdanje na hrvatskom jeziku, poglavlje 7., svezak 26., str. 21.).